3. pielikums
DIS "Vidsprieguma komutācijas aparātu iegāde",
Identifikācijas Nr. ST 2026/21 nolikumam

2. KĀRTAS UN DINAMISKĀS IEPIRKUMU SISTĒMAS IETVAROS NOSLĒGTĀ LĪGUMA DARBĪBAS NOTEIKUMI (TURPMĀK – DIS DARBĪBAS NOTEIKUMI)

1. Definīcijas.
1.1. DIS – slēgts konkurss ar dinamisko iepirkumu sistēmu “Vidsprieguma komutācijas aparātu iegāde”, identifikācijas Nr. ST 2026/21. DIS mērķis ir atlasīt un uzturēt kvalificētu piegādātāju sarakstu, tādējādi paredzot iespēju nodrošināt vidsprieguma komutācijas aparātu iegādi un piegādi Pasūtītāja vajadzībām.
1.2. DIS dalībnieks – Kandidāts, kura atbilstību kandidātu atlases prasībām Komisija ir izvērtējusi un attiecībā uz kuru pieņemts lēmums par iekļaušanu DIS.
1.3. DIS darbības termiņš: DIS ir spēkā 48 (četrdesmit astoņus) mēnešus no tās izveidošanas brīža vai līdz DIS kopējās paredzamās līgumcenas sasniegšanai, atkarībā no tā, kurš no nosacījumiem iestājas pirmais. Pasūtītājs var pagarināt DIS darbības termiņu saskaņā ar DIS darbības noteikumos noteikto kārtību.
1.4. DIS pieteikums – Kandidāta EIS e-konkursu apakšsistēmā iesniegts pieteikums Pasūtītājam par iekļaušanu DIS saskaņā ar Kandidātu atlases dokumentācijā izvirzītajām prasībām.
1.5. DIS tehniskais uzturētājs – Iepirkumu uzraudzības birojs.
1.6. Elektronisko iepirkumu sistēma (turpmāk ‒ EIS) – informācijas sistēma, kurā veic publiskas iepirkuma procedūras un darījumus un kuras tīmekļa vietne ir www.eis.gov.lv.
1.7. E-konkursu apakšsistēma – EIS apakšsistēma, kas pasūtītājiem, sabiedrisko pakalpojumu sniedzējiem un publiskajiem partneriem nodrošina iepirkumu un iepirkuma vai koncesijas procedūru rīkošanu, pieteikumus un piedāvājumus iesniedzot elektroniski.
1.8. Iepirkums DIS ietvaros – EIS e-konkursu apakšsistēmā šīs DIS ietvaros Pasūtītāja izveidots iepirkums.
1.9. Informācijas apmaiņa un papildu informācijas sniegšana: Informācijas apmaiņa DIS rīkoto iepirkumu ietvaros notiek DIS darbības noteikumos noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Visa korespondence Piegādātājiem, Kandidātiem un DIS dalībniekiem tiek nosūtīta (pēc sūtītāja izvēles), izmantojot tikai oficiālo elektronisko adresi (e-adresi), EIS reģistrētā dalībnieka sistēmā norādīto e-pasta adresi,  vai EIS e-konkursu apakšsistēmas piedāvāto datu apmaiņas risinājumu (šķirklī ,,Dokumenti”).
1.10. Kandidāts – Piegādātājs, kurš iesniedzis pieteikumu dalībai DIS.
1.11. Nolikums – slēgta konkursa ar dinamisko iepirkumu sistēmu „Vidsprieguma komutācijas aparātu iegāde”, identifikācijas Nr. ST 2026/21,  Kandidātu atlases nolikums.
1.12. Pasūtītājs – AS “Sadales tīkls”  –  DIS izveidotājs un uzturētājs.
1.13. Pasūtītāja iepirkuma komisija – AS “Sadales tīkls” izveidota iepirkuma komisija, kas pilnvarota organizēt slēgta konkursa Kandidātu atlasi un visā DIS darbības laikā vērtē iesniegtos DIS pieteikumus (atbilstoši Nolikuma prasībām).
1.14. Piegādātājs - fiziska vai juridiska persona, šādu personu apvienība jebkurā tās kombinācijā, kas attiecīgi piedāvā tirgū veikt piegādi vai sniegt pakalpojumus.
1.15. Pretendents – DIS dalībnieks, kurš iesniedzis piedāvājumu saskaņā ar Pasūtītāja zaicinājumu iesniegt piedāvājumus.
1.16. Puse/Puses – Pasūtītājs no vienas puses un/vai DIS dalībnieks no otras puses.
1.17. Preces – vidsprieguma komutācijas aparāti.
1.18. Uzaicinājums iesniegt piedāvājumu – EIS e-konkursu apakšsistēmā Pasūtītāja profilā izveidotā Iepirkuma DIS ietvaros sadaļā ievietotā informācija un dokumenti (t.sk. tehniskā specifikācija līguma projekts, u.c.).

2. DIS 2. kārtas noteikumi Komisijai.
2.1. Komisija Iepirkumam DIS ietvaros, izmanto DIS izveidošanai noteikto identifikācijas numuru ST 2026/21 un nosaukumu „Vidsprieguma komutācijas aparātu iegāde”, EIS apakšsistēmā aizpildot informācijas laukus, kas attiecināmi uz konkrētu Iepirkumu DIS ietvaros.
2.2. Komisija, izsludinot Iepirkumu DIS ietvaros EIS e-konkursu apakšsistēmā, DIS dalībniekus uzaicina iesniegt piedāvājumus saskaņā ar Pasūtītāja vajadzībām, Pasūtītāja sagatavoto tehnisko specifikāciju un citu Uzaicinājumā iesniegt piedāvājumu ietverto informāciju.
2.3. Komisija nepieņem ārpus EIS e-konkursu apakšsistēmas iesniegtos piedāvājumus. 
2.4. Komisija visā DIS darbības laikā dod iespēju jebkuram piegādātājam iesniegt Pieteikumu un tikt iekļautam DIS, ja tas atbilst noteiktajām Kandidātu atlases prasībām un iesniegts Pieteikums atbilstoši nolikuma 3. sadaļā noteiktajām Pieteikuma noformējuma prasībām. Kandidātu skaits nav ierobežojams. Pieteikumu izvērtē 10 (desmit) darbdienu laikā no tā iesniegšanas dienas. Komisija var pagarināt pieteikuma vērtēšanas termiņu līdz 15 (piecpadsmit) darbdienām, ja nepieciešams izskatīt papildu dokumentus vai kā citādi pārbaudīt, vai ir izpildīti Kandidātu atlases kritēriji. Šādā gadījumā Komisija iepirkuma procedūras dokumentos norāda Pieteikumu vērtēšanas pagarinājuma termiņu. Komisija nekavējoties informē piegādātāju par tā iekļaušanu DIS vai par Pieteikuma noraidīšanu.
2.5. Komisija izslēdz DIS dalībnieku no DIS jebkurā no nolikuma izvirzītajām prasībām. 
2.6. Komisijai ir tiesības veikt grozījumus DIS darbības noteikumos. Šādā gadījumā paziņojums par grozījumiem jāievieto EIS e-konkursu apakšsistēmā. DIS darbības noteikumu darbības laikā ir iespējami DIS darbības noteikumu grozījumi, ja tie nemaina DIS darbības noteikumu vispārējo raksturu (veidu un Konkursa dokumentos noteikto mērķi).
2.7. Komisija ir tiesīga pretendentu piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības.
2.8. Pasūtītājs ir tiesīgs pagarināt sākotnējo DIS darbības termiņu uz 12 (divpadsmit) mēnešiem un pēc nepieciešamības palielināt DIS kopējo līgumcenu līdz 50% no DIS kopējās paredzamās līgumcenas. 

3. DIS 2.kārtas noteikumi DIS dalībniekiem (piegādātājiem).
3.1. DIS dalībnieka/Pretendenta tiesības:
3.1.1. iesniegt piedāvājumu;
3.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
3.1.3. pirms DIS darbības termiņa beigām izstāties no DIS, paziņojot par to Komisijai. Izstājoties no DIS, jāņem vērā, ka:
3.1.3.1. Komisija DIS dalībnieka darbības apturēšanu DIS veic 10 (desmit) darbdienu laikā no attiecīga paziņojuma saņemšanas;
3.1.3.2. pēc DIS dalībnieka darbības apturēšanas, tas nevarēs iesniegt jaunus piedāvājumus Komisijas rīkotajos Iepirkumos DIS ietvaros (t.sk. arī gadījumos, ja no Komisijas līdz DIS dalībnieka darbības apturēšanai ir ticis saņemts uzaicinājums iesniegt piedāvājumu);
3.1.3.3. piedāvājums(-i), ko DIS dalībnieks iesniedzis līdz tā darbības apturēšanai DIS, ir spēkā līdz brīdim, kad DIS dalībnieks to atsauc, līdz attiecīgā Iepirkuma DIS ietvaros līguma noslēgšanai vai attiecīgā Iepirkuma DIS ietvaros pārtraukšanai; 
3.1.3.4. ja DIS dalībnieks pēc tā darbības apturēšanas neatsauc savu piedāvājumu(-us) Komisijas rīkotajos Iepirkumos DIS ietvaros, tam ir saistoši gan DIS darbības noteikumi, gan Komisijas attiecīgā Iepirkuma DIS ietvaros Uzaicinājumā iesniegt piedāvājumu noteiktās prasības;
3.1.3.5. ja Pretendentam piešķirtas līguma slēgšanas tiesības Iepirkumā DIS ietvaros pēc tā darbības apturēšanas DIS šo noteikumu 3.1.3.punkta kārtībā, un Pretendents nav atsaucis savu piedāvājumu, tas ir tiesīgs slēgt iepirkuma līgumu ar Pasūtītāju.
3.2. DIS dalībnieka/Pretendenta pienākumi:
3.2.1. uzturēt piegādātāja aktuālo oficiālo elektronisko adresi (e-adresi) vai EIS dalībnieka oficiālo e-pasta adresi un reģistrēto lietotāju aktuālās e-pasta adreses; 
3.2.2. sagatavot piedāvājumu atbilstoši Komisijas Uzaicinājumā iesniegt piedāvājumu noteiktajām prasībām.
3.2.3. sniegt patiesu informāciju;
3.2.4. Komisijas norādītajā termiņā sniegt atbildes uz Komisijas pieprasījumiem par papildu informāciju, kas nepieciešama piedāvājumu vērtēšanai;
3.2.5. segt visas izmaksas, kas saistītas ar dalību DIS, kā arī piedāvājumu un tajā iekļauto dokumentu sagatavošanu un iesniegšanu;
3.2.6. Pretendentam, kas izvēlēts iepirkuma līguma slēgšanai, ir pienākums veikt Preču piegādi attiecīgajā Iepirkumā noteiktajā termiņā. 
4. Piedāvājumu iesniegšana DIS 2.kārtā un Līguma slēgšanas tiesību piešķiršana.
0. Kandidātus, kuri ir iekļauti DIS, Komisija uzaicina iesniegt piedāvājumus saskaņā ar Uzaicinājumā iesniegt piedāvājumu ietvertajām prasībām.
0. Uzaicinājumā iesniegt piedāvājumu tiks norādīta visa nepieciešamā informācija saskaņā ar Ministru kabineta 2017.gada 28.marta noteikumu Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” (turpmāk – MK noteikumi) 44.punktu.
0. DIS ietvaros iesniegto piedāvājumu šifrēšana:
2. E-konkursu apakšsistēma nodrošina iesniegto pieteikumu aizsardzību un pirmā līmeņa šifrēšanu;
2. ja Pretendents piedāvājuma datu aizsardzībai izmantojis piedāvājuma papildu šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām EIS e-konkursu apakšsistēmas paredzētajā ekrānformas laukā jāievada elektroniskā atslēga ar paroli šifrētā dokumenta atvēršanai;
2. [bookmark: OLE_LINK9]ja piedāvājumu atvēršanas sanāksmes laikā piedāvājumu, kas iesniegts, izmantojot šifrēšanas līdzekļus, nevar atvērt, vai DIS darbības noteikumu 4.4.2.apakšpunktā noteiktajā laikā nav iesniegta atvēršanas atslēga, Komisijai ir tiesības lemt par piedāvājuma noraidīšanu kā neiesniegtu.
0. Piedāvājuma noformēšanas vispārīgās prasības.
3. piedāvājums jāiesniedz elektroniski e-konkursu apakšsistēmā, ievērojot šādas DIS dalībnieka izvēles iespējas:
0. izmantojot e-konkursu apakšsistēmas piedāvātos rīkus, aizpildot e-konkursu apakšsistēmā attiecīgā Iepirkuma DIS ietvaros sadaļā ievietotās formas;
0. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā DIS dalībnieks ir atbildīgs par aizpildāmo formu atbilstību dokumentācijas prasībām un formu paraugiem);
0. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā piegādātājs ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3. sagatavojot Piedāvājumu, DIS dalībnieks ievēro, ka:
1. pieteikuma veidlapa, tehniskā specifikācija, finanšu piedāvājums un cita informācija saskaņā ar e‑konkursu apakšsistēmā Iepirkuma DIS ietvaros profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā un jāpievieno tam paredzētajā sadaļā;
1. iesniedzot piedāvājumu, Pretendents to paraksta ar EIS piedāvāto elektronisko parakstu vai ar drošu elektronisko parakstu un laika zīmogu. Piedāvājumu (tā daļas, ja tās paraksta atsevišķi) paraksta Pretendentu pārstāvēttiesīgā persona, pievienojot pārstāvību apliecinošu dokumentu (piemēram, pilnvaru);
1. Piedāvājuma dokumenti jāiesniedz latviešu vai angļu valodā. Citā valodā iesniegtajiem dokumentiem jāpievieno tulkojums latviešu valodā, kas apliecināts saskaņā ar Ministru Kabineta 2000. gada 22. augusta noteikumiem Nr. 291 "Kārtība, kādā apliecināmi dokumentu tulkojumi valsts valodā".
1. informāciju, kas ir komercnoslēpums atbilstoši Komercnoslēpuma aizsardzības likuma 2. pantam vai tā uzskatāma par konfidenciālu informāciju, Pretendents norāda savā piedāvājumā;
1. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam jānodrošina, ka piedāvājuma struktūras tehniskā integritāte nav bojāta un noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) Elektronisko iepirkumu sistēmas e-konkursu apakšsistēmā jāiesniedz derīga elektroniska atslēga un parole šifrētā dokumenta atvēršanai. Ja piedāvājums satur kādu no šajā punktā minētajiem riskiem, Komisija to neizskata.
0. Līguma slēgšanas tiesību piešķiršana.
4. piedāvājumu iesniegšanas termiņš ir vismaz 10 (desmit) dienas no dienas, kad nosūtīts uzaicinājums iesniegt piedāvājumu vai īsāks termiņš, ja konkrētajā iepirkumā Preču piegādes steidzamības dēļ termiņu nepieciešams saīsināt un visi Kandidāti, iesniedzot pieteikumus, būs devuši piekrišanu īsākam termiņam;
4. Komsija uzaicina visus atlasītos DIS dalībniekus iesniegt piedāvājumus par katru konkrēto iepirkumu DIS; 
4. DIS ietvaros veiktajās iegādēs piedāvājumu vērtēšanas kritērijs ir saimnieciski visizdevīgākais piedāvājums, ko nosaka pēc zemākās piedāvātās līgumcenas. Komisija piešķir iepirkuma līguma slēgšanas tiesības Pretendentam, kura piedāvājumā norādīta zemākā līgumcena. Ja vairāki Pretendenti ir iesnieguši piedāvājumus ar vienādu zemāko līgumcenu, Komisija izvēlas uzvarētāju izlozes kārtībā Pretendentu klātbūtnē. Izloze var notikt klātienē vai videokonferences režīmā, izmantojot Microsoft Teams vai citu līdzvērtīgu tiešsaistes saziņas platformu, kas nodrošina attiecīgajiem Pretendentiem iespēju vienlaikus piedalīties izlozes norisē.
4. Gadījumā, ja DIS dalībnieks, kuram piešķirtas iepirkuma līguma slēgšanas tiesības, Komsijas noteiktajā termiņā nenoslēdz līgumu, Komisija ir tiesīga pieņemt lēmumu par līguma slēgšanu ar DIS dalībnieku, kurš ir piedāvājis nākošo viszemāko cenu.
4. ja Pasūtītājs maina DIS spēkā esības laiku, bet nepārtrauc sistēmas darbību, tas publicē paziņojumu par līgumu, ja pārtrauc sistēmas darbību, tad – paziņojumu par līguma slēgšanas tiesību piešķiršanu;
4. Kandidātu kvalifikācijas prasības ir obligātas visiem Pretendentiem, kas vēlas iegūt tiesības slēgt iepirkuma līgumu;

1. Pasūtītāja (DIS uzturētāja) noteikumi un atbildība
1. Pasūtītājs nodrošina DIS tehnisko uzturēšanu un administrēšanu, kā arī nodrošina vispārēju DIS darbības pārraudzību, atbalstu un funkcionalitātes attīstību. Realizējot minētās funkcijas, Pasūtītājs nodrošina tehnisko vidi Iepirkumu DIS ietvaros veikšanai.
1. Pasūtītājs ir tiesīgs pēc nepieciešamības apturēt DIS dalībnieku, vai jebkuru to pilnvaroto lietotāju piekļūšanu DIS pilnībā vai daļēji, ievērojot administratīvās, tiesībsargājošās vai tiesu institūcijas likumiskās prasības.
1. Realizējot DIS darbības noteikumu 5.2. punktā minētās tiesības, Pasūtītājs ir tiesīgs apturēt attiecīgā DIS dalībnieka darbību DIS vai padarīt nelietojamas visas to pilnvaroto lietotāju paroles, tādējādi liedzot pilnvarotajiem lietotājiem piekļūšanu DIS.
1. Realizējot šajā nodaļā minētās tiesības, Pasūtītājs nenes atbildību par jebkādiem zaudējumiem, kas DIS dalībniekiem var rasties vai ir radušies, tai skaitā jebkādi zaudējumi sakarā ar izmaiņām E-konkursu apakšsistēmā un DIS, attiecīgā DIS dalībnieka darbības apturēšanu DIS vai pilnvaroto lietotāju piekļuves tiesību liegšanu DIS.


1. Piegādātāja pievienošanās DIS tās darbības laikā.
2. DIS pieteikumam jāatbilst visām slēgtā konkursa dokumentos noteiktajām prasībām.
2. DIS pieteikums jāiesniedz elektroniski EIS E-konkursu apakšsistēmā  iepirkuma procedūras par attiecīgā DIS izveidošanu sadaļā, veicot darbību "Izveidot DIS pieteikumu" vai, ja šāda darbība sistēmā nav pieejama, tad izmantojot sadaļu "Pretendenta jautājumi". 
2. Komisija veic DIS pieteikumu pārbaudi slēgtās sēdēs, pārbaudot pieteikuma atbilstību iepirkuma procedūras dokumentos noteiktajām prasībām. 
2. Pieteikumi, kuri neatbilst iepirkuma procedūras dokumentos noteiktajām noformējuma prasībām, var tikt noraidīti, ja to neatbilstība noteiktajām noformējuma prasībām ir būtiska.
2. Kandidāta DIS pieteikums netiek tālāk izskatīts, ja Komisija konstatē, ka:
4. Kandidāts neatbilst kādai no iepirkuma procedūras dokumentācijā noteiktajām prasībām;
4. Kandidāts iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis Komisijas pieprasīto precizējošo informāciju noteiktajā termiņā vai atlases dokumenti nav iesniegti atbilstoši iepirkuma procedūras dokumentācijas prasībām, un to saturs neatbilst iepirkuma procedūras dokumentācijas prasībām.
2. Kandidāts, kurš ir atbilstošs visām iepirkuma procedūras dokumentos noteiktajām kvalifikācijas prasībām, tiks iekļauts DIS un tās darbības laikā tiks uzaicināts iesniegt piedāvājumu (izmantojot elektroniskos līdzekļus).
2. DIS darbības laikā Komisija izskatīs jebkura piegādātāja DIS pieteikumu un lems par tā iekļaušanu DIS, ja tas atbilst noteiktajām kandidātu atlases prasībām, vai lems par tā noraidīšanu, ja tiks konstatēta neatbilstība kandidātu atlases prasībām. 

1. DIS darbības termiņi un darbības izbeigšana.
3. DIS tiek izveidota ar brīdi, kad stājas spēkā Komisijas pieņemtais lēmums par Kandidātu iekļaušanu (vai neiekļaušanu)  DIS (jeb sākotnējo Kandidātu atlasi).
3. DIS ir spēkā 48 (četrdesmit astoņus) mēnešus no DIS darbības noteikumu 7.1. punktā minētā brīža. 
3. Komisija, publicējot paziņojumu par līgumu, var vienpusēji mainīt DIS darbības noteikumu 7.2. punktā noteikto spēkā esamības laiku. 
3. DIS darbības termiņš var tikt saīsināts, ja kopš DIS darbības noteikumu 7.2. punktā norādītā datuma ir pagājuši vismaz 6 (seši) mēneši. 
3. Piedāvājumu iesniegšanas termiņš Iepirkumā DIS ietvaros iestājas ne vēlāk kā līdz DIS darbības beigām. 
3. Komisija ir tiesīga ar vienpusēju paziņojumu izslēgt no DIS konkrētu DIS dalībnieku (liegt iespēju iesniegt piedāvājumus Iepirkumu DIS ietvaros) šādos gadījumos:
5. ja apstākļi, kas liedz vai liegs DIS dalībniekam nodrošināt Preču piegādi vai, kas negatīvi ietekmē Pasūtītāja tiesības, kuras izriet no pusēm saistošajiem tiesību aktiem vai šiem DIS darbības noteikumiem;
5. ja pēc Kandidāta iekļaušanas DIS atklājas, ka, iesniedzot DIS pieteikumu, Kandidāts ir apzināti sniedzis nepatiesu informāciju;
5. ja DIS dalībnieks neatbild uz EIS saņemtajiem Komisijas informācijas pieprasījumiem, nav sasniedzams, izmantojot piegādātāja oficiālo elektronisko adresi (e-adresi) un EIS dalībnieka reģistrēto lietotāju aktuālās e-pasta adreses;
5. DIS darbības laikā Komisija var veikt atkārtotu kvalifikācijas pārbaudi un izslēgt DIS dalībnieku no DIS, ja tiks konstatēta neatbilstība kandidātu atlases prasībām;
5. ja DIS dalībnieks Pasūtītāja noteiktajā termiņā nav iesniedzis Pasūtītāja pieprasītos dokumentus atkārtotai kvalifikācijas pārbaudei; 
5. ja Kandidāts atbilst SPSIL 48.panta otrās daļas 1., 2., 3., 4. 5., 6., 7., 10., 11., 12., 13. un 14.punktā noteikumiem;
5. ja Līguma darbības laikā pēc Preču piegādes Preču piegādātājs atsakās novērst Defektu aktā minētos defektus vai nenovērš defektus Pušu noteiktajā termiņā.
3. Ja DIS dalībnieks, ar kuru noslēgts iepirkuma līgums, kavē Preču piegādi un kavēto Preču skaits pārsniedz 15% no kopējā Preču skaita, kas attiecīgā līguma ietvaros bija jāpiegādā, Pasūtītājs ir tiesīgs ar vienpusēju paziņojumu informēt DIS dalībnieku, ka tā iesniegtais piedāvājums nākamajā 1 (vienā) DIS iepirkumā netiks izskatīts un vērtēts.
3. Komisija jebkurā brīdī ir tiesīga izbeigt DIS.
3. Par DIS izbeigšanu Komsija publicē paziņojumu par līguma slēgšanas tiesību piešķiršanu.

